নিজস্ব প্রতিবেদন: বর্ষশেষের আনন্দের মাঝে কোনও অপ্রীতিকর পরিস্থিতি রুখতে নিরাপত্তা ব্যবস্থা আরও কঠোর করছে মেট্রো রেল কর্তৃপক্ষ৷  মেট্রো সূত্রের খবর, ৩১ ডিসেম্বর মাঝরাত পর্যন্ত ট্রেন চালাবে মেট্রো রেল। তারা জানিয়েছে, যাত্রীদের ভিড় সামাল দিতে রাত ১২টা ১৫ মিনিট পর্যন্ত ট্রেন চালানো হবে। মেট্রোর এক কর্তা বলেন, সাধারণত শনিবার মেট্রোয় ১১০টি ট্রেন চালানো হয়। কিন্তু, এদিন দিনভর ১৭২টি ট্রেন চলবে। বড়দিনে বাড়তি ভিড়ের কথা ভেবে বাড়তি ট্রেন চালানো হবে। আইনশৃঙ্খলার যাতে কোনও সমস্যা না হয়, তার জন্য নিরাপত্তার প্রয়োজনীয় ব্যবস্থা রাখা হচ্ছে।